La Liga. “Real” 5 ta gol urilgan o‘yinda g‘alaba qozondi (video)

5-may, yakshanba kuni futbol bo‘yicha Ispaniya chempionatining 36-turi doirasida 3 ta uchrashuv bo‘lib o‘tdi.

Zinedin Zidan qo‘l ostidagi Madridning “Real” klubi “Santyago Bernabeu”da “Vilyarreal” bilan bahsga kirishdi.
O‘yinning 2-daqiqasida “Qirollik klubi” hujumchisi Mariano Dias raqib darvozasiga gol urgan bo‘lsa, oradan 9 daqiqa o‘tib “Vilyarreal” o‘yinchisi Jerar Moreno hisobni tenglashtirdi (1:1). 41-daqiqaga kelib esa maydon egalari himoyachisi Xesus Valyevo jamoasini hisobda oldinga olib chiqdi (2:1). 49-daqiqada Mariano Dias dublga erishdi (3:1). Bellashuvning so‘nggi daqiqalarida mehmon jamoa a’zosi Xaume Kosta hisobni qisqartirdi (3:2).
Shu tariqa madridliklar o‘z maydonida “Vilyarreal”ni 3:2 hisobida mag‘lubiyatga uchratdi.
Mazkur o‘yindan so‘ng “Real” ochkolari sonini 68 taga yetkazib, musobaqa jadvalida 3-o‘rinni egallab turibdi. “Vilyarreal” esa 40 ochko bilan 15-pog‘onada bormoqda.
La Liga
36-tur bahslari
5-may, yakshanba
Gollar: 1:0 — 16 Molina, 2:0 — 77 Rodriges
Gol: 1:0 — 45 Anhel Valdes
Gollar: 1:0 — 2 Dias, 1:1 — 11 Moreno, 2:1 — 41 Valyexo, 3:1 — 49 Dias, 3:2 — 90+4 Xaume Kosta
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!